
Telki Község Önkormányzata
2089 Telki, Petőfi u.1.
Telefon: (06) 26 920 801
E-mail: hivatal@telki.hu
www.telki.hu
ELŐTERJESZTÉS 
A KÉPVISELŐ-TESTÜLET 2026. szeptember 7-i rendes ülésére 

	Tárgyalandó napirend:

[bookmark: _Hlk211353322]Az önkormányzat tulajdonában lévő úthálózat 
hóeltakarítási és téli síkosság mentesítési feladatának ellátása




A napirendet tárgyaló ülés dátuma: 				2026.09.07. 
A napirendet tárgyaló ülés: 	Pénzügyi, Településfejlesztési és Fenntarthatósági  Bizottság, Képviselő-testület,
Előterjesztő: 							Deltai Károly polgármester
Az előterjesztést készítette: 					dr. Lack Mónika jegyző		 
A napirendet tárgyaló ülés típusa: 				nyílt / zárt 
A napirendet tárgyaló ülés típusa:				rendes / rendkívüli
A határozat elfogadásához szükséges többség típusát: 	egyszerű / minősített 
A szavazás módja: 						nyílt / titkos 

1. ELŐZMÉNYEK, KÜLÖNÖSEN AZ ADOTT TÁRGYKÖRBEN KORÁBBAN HOZOTT TESTÜLETI ÜLÉSEK ÉS AZOK VÉGREHAJTÁSÁNAK ÁLLÁSA: - 
2. JOGSZABÁLYI HIVATKOZÁSOK:  
3. KÖLTSÉGKIHATÁSOK ÉS EGYÉB SZÜKSÉGES FELTÉTELEK, ILLETVE MEGTEREMTÉSÜK, JAVASOLT FORRÁSAI:    Költségvetési források

4. TÉNYÁLLÁS BEMUTATÁSA: 

A Magyarország helyi önkormányzatairól szóló 2011. évi CLXXXIX. törvény 13.§. (1) bekezdése alapján a településüzemeltetési feladatokon belül, a helyi közutak fenntartása az önkormányzati feladata.
A közúti közlekedésről szóló 1988. évi I. törvény értelmében helyi közút tulajdonosa és kezelője a települési önkormányzat. A helyi közutak kezelésének szakmai szabályairól szóló 5/2004. (I.28.) GKM rendelet alapján a helyi közút téli útüzemeltetési feladatait az önkormányzatnak kell ellátni. 

Az önkormányzat tulajdonában lévő úthálózat hóeltakarítási és téli síkosság mentesítési munkáinak elvégzésére a képviselő-testület 2025. november 25. napján szerződést kötött a 2026.március 15-ig terjedő időszakra vonatkozóan.

Jelen előterjesztés keretében a 2026/2027. téli időszakra vonatkozóan kell a képviselő-testületnek a feladat ellátás módját meghatároznia.

Az elmúlt évek gyakorlata szerint az önkormányzat külső szolgáltató által biztosította a feladat ellátást.

Ahhoz, hogy a téli időszakra fel tudjon készülni az önkormányzat arra, hogy a feladat ellátás biztosítva legyen a képviselő-testületnek döntést kell hoznia arról, hogy milyen formában látja el a feladatot.

A testület 2026.június 29-i ülésén már tárgyalta a napirendet, amikor is azt levette napirendjéről, azzal, hogy mindenki gondolja át, gyűjtsön információkat és remélhetőleg az augusztusi ülésre kiforr egy javaslat, amit meg tud tárgyalni.

A képviselő-testület 44/2026.(III.30.) számú önkormányzati határozatával elfogadott beszerzési irányelvei szerint a képviselő-testület a nettó 5.000.000.- Ft-ot elérő vagy meghaladó, az Önkormányzat nevében megvalósuló beszerzés esetén – a Pénzügyi, Településfejlesztési és Fenntarthatósági Bizottság javaslata alapján – előzetes egyedi döntéssel fenntarthatja a döntési jogot, illetve a döntési jogot a Mötv. 41. § (4)–(5) bekezdése szerint átruházhatja. 

A lebonyolítás módját a beszerzésért felelős személy a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján határozza meg. Hivatkozott irányelv szerint a képviselő-testület dönt arról, hogy a nettó 5.000.000.- Ft-ot elérő vagy meghaladó szolgáltatás megrendelés esetén saját maga kívánja-e lefolytatni a beszerzési eljárást, vagy azt átruházza az intézményre. 

Amennyiben a képviselő-testület azt a döntést hozza, hogy saját maga kívánja a beszerzési eljárást lefolytatni, akkor meg kell határoznia a lebonyolítás módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján. 

Amennyiben a képviselő-testület olyan döntést hoz, hogy a döntési jogot az Mötv. 41.§. (4)-(5) bek. alapján átruházza az általa meghatározott szervre, személyre, aki a polgármester, a bizottság, a jegyző lehet, abban az esetben a beszerzés lebonyolításának módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján a döntést hozó ( aki részére a hatáskör át lett ruházva ) hozza meg.

Telki, 2026. augusztus 24										
Deltai Károly
polgármester


Határozati javaslat
Telki község Önkormányzat Képviselő-testülete
…/2026. (IX.    ) Önkormányzati határozata

Az önkormányzat tulajdonában lévő úthálózat 
hóeltakarítási és téli síkosság mentesítési feladatának ellátása

Telki község Önkormányzat Képviselő-testülete úgy határoz, hogy az önkormányzat tulajdonában lévő úthálózat hóeltakarítási és téli síkosság mentesítési feladatának ellátását az alábbi formában kívánja ellátni:
……………………………………………………
Felelős: Polgármester
Határidő: azonnal

Határozati javaslat
Telki község Önkormányzat Képviselő-testülete
…/2026. (IX.    ) Önkormányzati határozata

Az önkormányzat tulajdonában lévő úthálózat 
hóeltakarítási és téli síkosság mentesítési feladatának ellátása

1.Telki község Önkormányzat képviselő-testülete úgy határozott, hogy az önkormányzat tulajdonában lévő úthálózat hóeltakarítási és téli síkosság mentesítési feladatainak ellátására vonatkozó beszerzési eljárás lefolytatását saját hatáskörben kívánja lefolytatni. 
2. A beszerzési eljárás lebonyolításának módját a beszerzés tárgya, becsült értéke, sürgőssége, a piac sajátosságai, valamint a gazdaságosság, célszerűség, átláthatóság és ellenőrizhetőség szempontjai alapján az alábbiak szerint határozza meg:…………………………………………………………… 
Felelős: Polgármester 
Határidő: 2026.11.15


Határozati javaslat
Telki község Önkormányzat Képviselő-testülete
…/2026. (VI.    ) Önkormányzati határozata

Az önkormányzat tulajdonában lévő úthálózat 
hóeltakarítási és téli síkosság mentesítési feladatának ellátása

1.Telki község Önkormányzat képviselő-testülete úgy határozott, hogy az önkormányzat tulajdonában lévő úthálózat hóeltakarítási és téli síkosság mentesítési feladatainak ellátására vonatkozó beszerzési eljárás lefolytatását átruházza a polgármesterre. 
Felelős: Polgármester 
Határidő: 2026.11.15

